Jiří Kořínek

Jiří Kořínek (* 1. október 1906, Liberec† 4. november 1988) bol český esperantista a prekladateľ. Prekladal predovšetkým operné árie a piesne (na 250 prekladov), českú poéziu do esperanta.

Bol obchodným pomocníkom v Liberci, od roku 1931 v textilnom závode v Brne. Za vojny bol totálne nasadený vo zlievarni. Po vojne sa vrátil k svojej pôvodnej profesii, najskôr opäť v Brne, v roku 1964 sa presťahoval do Ústí nad Labem, kde pracoval až do dôchodku ako kontrolór kvality v závode Textil Liberec.

Ako študent v roku 1922 sa zoznámil s esperantom, od roku 1949 začal prekladať do esperanta prózu aj poéziu, vynikol v prekladoch operných árií. Jeho bibliografia zachytáva okolo 500 prekladov básní a 300 pôvodných prác, ktoré sa zachovali roztrúsené po esperantských časopisoch celého sveta alebo v rukopisoch v esperantských archívoch (nižšie uvádzame len rozsiahlejšie práce). Dva týždne pred smrťou bol vyznamenaný titulom Zaslúžilý pracovník kultúry, ktorý vtedajší štát udeľoval amatérskym umelcom.

 Dielo 
 Vlastné diela 
Doktor Zamenhof (Brno, 1957. - 19 p.)
Skizoj de Usedom (Usedomské črty)
Problemoj de tradukado (Problémy prekladania, In: Apliko de Esperanto en scienco kaj teĥniko;  p. 63 - 65)
Ree pri la paco (Opäť o mieri, In: Poemaro por paco;  p.23)
Romanco f-maĵora de Beethoven (Beethovenova romanca f-dur, In: 25 jaroj: antologio de belartaj konkursoj, Hrsg.: Vaskó, Tibor;  p.39)
Taskoj de nia literaturo beletra kaj faka (Úlohy našej literatúry umelecké a odborné, In: Serta gratulatoria in honorem Juan Régulo: II Esperantismo)

 Preklady 
 Petr Bezruč: Sileziaj kantoj (Sliezské piesne, spoluautori prekladu Tomáš Pumpr a Rudolf Hromada)
 Otokar Březina: Mistero de dolor (Tajomstvo bolesti) (spolu s T. Pumpr)
 Antonín Dvořák: Jakobeno (Jakobíni)
 František Halas: Nia sinjorino Božena Němcová (Naša pani Božena Němcová)
 František Branislav: Paco (Mier)
 Podmele, Ladislav: Flugilhava sxtono (Okrídlený kameň)
 Podmele, Ladislav: Serĉado de blua tono (Hľadanie modrého tónu - básne o Chopinovi)
 Vítězslav Nezval: Manon Lescaut
 Marie Podešvová: Renkontiĝoj (Stretnutie)
 Markéta Procházková: Sur la sojlo de la amo (Na prahu lásky)
 Jaroslav Seifert: Panj (Mamička)
 Jaroslav Seifert: La ventumilo de Božena Němcová (Vejár Boženy Němcovej)
 Jiří Wolker: Balada pri okuloj de hejtisto (Balada o očiach topičových)
 Slovaka antologio, (Slovenská antológia, Bratislava, 1980, z toho preklady Jiřího Kořínka:
 Juraj Tranovský: Lastjuĝaj alvenis jam horoj
 Benedikt Szőllősi: Ŝirmantoj de la lacaj, Dio kompatema
 Ján Hollý: Odo al Johano Gutenberg, la inventinto de preso
 Ján Kollár: Surskriboj, La filino de Slavo
 Andrej Sládkovič: Al la samaĝuloj, Marína, Detvano
 Samo Tomášik: Hej, Slovakoj!
 Ivan Krasko: Ministoj
 Emil Boleslav Lukáč: Sur veturilo, Ĉu ni malamas? Ĉu ni amas?
 Ján Rob-Poničan: Homamas‘, mi amas vin! Vesperaj lumoj
 Fraňo Kráľ: Leterme al knabino
 Valentín Beniak: Maljunulineto
 Rudolf Fábry: Sur la noktmeza maro
 Ján Kostra: Vizite post longaj jaroj, Ave Eva
 Pavol Horov: Slovaka panoramo, Horbatado
 Pavel Bunčák: En la klasika lando
 Vojtech Mihálik: Kanto super lulilo
 Milan Lajčiak: Sur ĉiujn mondpordegojn
 Milan Rúfus: Ĉerkoj el Vjetnamio
 Ľubomír Feldek: Odo je la kapturna tempo

 Zdroje 
 Esperantská Wikipédia
 Archív Českého esperantského zväzu
 Jiří Kořínek sepdekjara (Jiří Kořínek sedemdesiatročný, štart 6/1976)
 Jiří Kořínek jubileas (štart 5/1981)
 Jiří Kořínek 80 (štart 4/1986)
 Forpasis Jiří Kořínek (Umrel Jiří Kořínek, štart 2/1989)
 Spomienky na otecka Jiřího Kořínka (v knihe "Mister de dolor" Otokar Březina)

 Externé odkazy 
 Biografické údaje

Kategória:Českí esperantisti
Kategória:Českí spisovatelia
Kategória:Českí prekladatelia
Kategória:Osobnosti z Liberca